rejauldu/bengali-wikipedia huggingface dataset:
১৪তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের চতুর্দশ আয়োজন। ২০১১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১২ সালের ২৬শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন চঞ্চল চৌধুরী, নুসরাত ইমরোজ তিশা ও মোশাররফ করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় মুস্তফা মনোয়ারকে।  বিজয়ী ও মনোনীতদের তালিকা ২০১২ সালের ২৯শে মার্চ চূড়ান্ত মনোনয়নয় প্রকাশিত হয়। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।  তারকা জরিপ  শ্রেষ্ঠ চলচ্চিত্র অভিনেতা শ্রেষ্ঠ চলচ্চিত্র অভিনেত্রীশাকিব খান - কিং খান  জাহিদ হাসান - প্রজাপতি  ফেরদৌস আহমেদ – গেরিলা  মোশাররফ করিম - প্রজাপতিমৌসুমী - প্রজাপতি  অপু বিশ্বাস - কিং খান  জয়া আহসান - গেরিলা  পূর্ণিমা - মায়ের জন্য পাগল শ্রেষ্ঠ টিভি অভিনেতা শ্রেষ্ঠ টিভি অভিনেত্রীমোশাররফ করিম - চাঁদের নিজের কোন আলো নেই  চঞ্চল চৌধুরী - অলসপুর  মাহফুজ আহমেদ - চৈতা পাগল  জাহিদ হাসান - পৌষ ফাগুনের পালা জয়া আহসান - চৈতা পাগল  নুসরাত ইমরোজ তিশা - চাঁদের নিজের কোন আলো নেই  বিদ্যা সিনহা সাহা মীম - অলসপুর  সুমাইয়া শিমু - ললিতা শ্রেষ্ঠ কণ্ঠশিল্পী (পুরুষ) শ্রেষ্ঠ কণ্ঠশিল্পী (নারী)আরফিন রুমি - নীলাঞ্জনা  এস আই টুটুল - "দিন দুনিয়ার মালিক"  হাবিব ওয়াহিদ - আহ্বান  হৃদয় খান - ছোয়ানাজমুন মুনিরা ন্যান্সি - "পাগল তোর জন্য"  কাজী কৃষ্ণকলি ইসলাম - "আলোর পিঠে আঁধার"  দিলশাদ নাহার কনা - সিম্পলি কনা  সাবরিনা পড়শী - নীলঞ্জনা  সমালোচক  শ্রেষ্ঠ চলচ্চিত্র শ্রেষ্ঠ চলচ্চিত্র পরিচালকগেরিলা - এশা ইউসুফ ও ফরিদুর রেজা সাগর আমার বন্ধু রাশেদ - ফরিদুর রেজা সাগর | valign="top" |নাসির উদ্দীন ইউসুফ - গেরিলা  মোরশেদুল ইসলাম - আমার বন্ধু রাশেদ  শাহ আলম কিরণ - মাঠির ঠিকানা শ্রেষ্ঠ চলচ্চিত্র অভিনেতা শ্রেষ্ঠ চলচ্চিত্র অভিনেত্রীচৌধুরী জাওয়াতা আফনান - আমার বন্ধু রাশেদ  আলমগীর - মাঠির ঠিকানা  শাকিব খান - আদরের জামাইজয়া আহসান - গেরিলা  নিপুণ - আদরের জামাই  মৌসুমী - প্রজাপতি শ্রেষ্ঠ নাট্যকার শ্রেষ্ঠ নাট্য নির্দেশকমনোয়ার কবির - হলুদ  আশরাফুল চঞ্চল - শনিবার রাত দশটা চল্লিশ মিনিট  আলভী আহমেদ - তাহমিনার দিনযাপনআশরাফুল চঞ্চল - শনিবার রাত দশটা চল্লিশ মিনিট  অনিমেষ আইচ - হলুদ  আলভী আহমেদ - তাহমিনার দিনযাপন শ্রেষ্ঠ টিভি অভিনেতা শ্রেষ্ঠ টিভি অভিনেত্রীআবুল হায়াত - শনিবার রাত দশটা চল্লিশ মিনিট  আ খ ম হাসান - এ জার্নি বাই পলিটিক্স  অ্যালেন শুভ্র - হলুদনুসরাত ইমরোজ তিশা - তাহমিনার দিনযাপন  জয়া আহসান - কয়েকটি নীল রঙের পেন্সিল  শশী - নেকলেস  আজীবন সম্মাননা  মুস্তফা মনোয়ার  আরও দেখুন  ৩৬তম জাতীয় চলচ্চিত্র পুরস্কার (বাংলাদেশ)  তথ্যসূত্র  বহিঃসংযোগ    বিষয়শ্রেণী:২০১২-এর চলচ্চিত্র পুরস্কার বিষয়শ্রেণী:২০১২-এর টেলিভিশন পুরস্কার বিষয়শ্রেণী:২০১১-এর চলচ্চিত্র পুরস্কার
নীলিমা অরুণ ক্ষীরসাগর এফসিসিপি, এফআরসিপি, এফএনএএমএস এফএনএএস (জন্ম ১৯৪৯) একজন ভারতীয় ক্লিনিকাল ফার্মাসোলজিস্ট যিনি ১৯৯৩ সালে লিপোসোমাল অ্যাম্ফোটেরিকিন বি এবং এর ওষুধ সরবরাহের সিস্টেমটি বিকশিত ও পেটেন্ট করেছিলেন।  তিনি কিং এডওয়ার্ড মেমোরিয়াল হাসপাতাল ও শেঠ গর্ডনদাস সুন্দরদাস মেডিকেল কলেজের প্রাক্তন ডিন।  তিনি ইন্ডিয়ান কাউন্সিল অফ মেডিকেল রিসার্চ (আইসিএমআর) এর ক্লিনিকাল ফার্মাকোলজির জাতীয় চেয়ারপারসন এবং আমেরিকান কলেজ অফ ক্লিনিকাল ফার্মাকোলজির দক্ষিণ এশীয় অধ্যায়ের সভাপতি। তিনি পণ্য বিকাশ এবং ওষুধের পরিসংখ্যান পদ্ধতি সম্পর্কিত বিশ্ব স্বাস্থ্য সংস্থার কমিটির সদস্য।  ক্ষীরসাগর ভারতের ন্যাশনাল একাডেমি অফ সায়েন্সেসের ফেলো, ইংল্যান্ডের সেরেল রিসার্চ সেন্টারের ফেলো, ফার্মাসিউটিক্যাল মেডিসিন ইউকে অনুষদ এবং আমেরিকা যুক্তরাষ্ট্রের ক্লিনিকাল ফার্মাকোলজির ফেলো। তিনি ভারতের ফার্মাকোভিজিল্যান্স প্রোগ্রামের মূল প্রশিক্ষণ প্যানেলের সভাপতির দায়িত্ব পালন করছেন।  তিনি কেইএম হাসপাতালে এবং নাইয়ার হাসপাতাল মুম্বাইয়ে ক্লিনিকাল ফার্মাকোলজির বিভাগ স্থাপন করেছিলেন। ২০২১ সালের ইন্ডিয়ান মিউকর্মাইসিস মহামারীটির চিকিত্সার জন্য ব্যবহৃত লিপোসোমাল আম্ফোটেরিকিন-বি ড্রাগটি নলিনী ক্ষীরসাগর ১৯৯৩ সালে ভারতে তৈরি করেছিলেন এবং পেটেন্ট করেছিলেন।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ড. বি. সি. রায় পুরস্কার বিজয়ী বিষয়শ্রেণী:ভারতীয় ঔষধবিজ্ঞানী বিষয়শ্রেণী:মারাঠি ব্যক্তি বিষয়শ্রেণী:ক্লিনিকাল ঔষধবিজ্ঞানী বিষয়শ্রেণী:ভারতীয় চিকিৎসাবৈজ্ঞানিক গবেষক বিষয়শ্রেণী:বিশ্ব স্বাস্থ্য সংস্থার কর্মকর্তা বিষয়শ্রেণী:মুম্বইয়ের বিজ্ঞানী বিষয়শ্রেণী:মহারাষ্ট্রের বিজ্ঞানী বিষয়শ্রেণী:মহারাষ্ট্রের চিকিৎসক বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:২১শ শতাব্দীর ভারতীয় চিকিৎসক বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
ঘামাচি এক ধরনের চর্মরোগ। দেহের ঘর্মগ্রন্থিগুলোর মুখ যখন ময়লা ও ব্যাকটেরিয়ার জন্য আটকে যায়, তখন ঘাম বের হতে না পেরে সেখানে আটকে গিয়ে ঘামাচি হয়। এর সাথে যুক্ত হয় চুলকানি বা নানা রকম সংক্রমণ।  কার্যকারণ এবং লক্ষন ত্বকের মৃত কোষ এবং স্টেফ এপিডারমাইডিস নামের জীবাণু ত্বকের লোমকূপের সঙ্গে লুকিয়ে থাকা ঘামগ্রন্থির মুখ বন্ধ করে দেয়। উষ্ণ আবহাওয়ায় প্রতিনিয়ত শরীরে ঘাম তৈরি হতে থাকে। কিন্তু ঘামগ্রন্থির মুখ বন্ধ থাকায় সেই ঘাম বের হতে পারে না। তাই লাল ফুসকুড়ি বা দানার আকারে যা ফুলে ওঠে, তাই হলো ঘামাচি। চুলকানি ও লাল দানার পাশাপাশি এগুলো অনেক সময় জ্বালা করে এবং ত্বকও লাল হয়ে যায়।  আক্রান্তের স্থান বড়দের ক্ষেত্রে ত্বকের যেসব জায়গায় ভাঁজ পড়ে এবং কাপড়ের ঘষা লাগে সেসব স্থানে ঘামাচি হয়। ছোটদের ঘাড়ে, কাঁধে, বুকে, বগলে, কনুইয়ের ভাঁজে এবং কুঁচকিতে ঘামাচি হয়।  ক্ষতির প্রকৃতি ঘামাচির ফলে অনেক সময় জীবাণুর সংক্রমণ হয়, ত্বকে প্রদাহ সৃষ্টি হয় এবং চুলকায়। অতিরিক্ত গরমে ঘর্ম গ্রন্থি বন্ধ হয়ে শরীরকে পরিশ্রান্ত করে তোলে। এর ফলে নিম্ন রক্তচাপ, অবসাদ, বমি বমি ভাব, মাথা ব্যথা হয় এবং নাড়ীর স্পন্দন  দ্রুত হয়। এর ফলে হিটস্ট্রোকও হতে পারে।  আরো দেখুন  তথ্যসূত্র  বিষয়শ্রেণী:শারীরিক কারণে সৃষ্ট ত্বকের অবস্থা বিষয়শ্রেণী:অ্যাপোক্রিন
বুস্তানুল মুহাদ্দিসীন ( আরবি / উর্দু : بستان المحدثين ইংরেজি : Bustan-Al-Muhaddithin) এটি একটি বইয়ের নাম। মুসলমানদের নবি মুহাম্মাদ (দ:) এর হাদিস তথা তার বাণী সমুহের উল্লেখযোগ্য লেখক,  সংকলক ও তাদের সংকলিত, প্রণীত হাদিস গ্রন্থসমুহের পরিচিতিমূলক বই এটি। যা ইলমে হাদিসের পাঠকের কাছে সুপরিচিত এবং সমাদৃত। অধিকন্তু হাদিসবেত্তাদের নিকট এটি প্রসিদ্ধ ও প্রামান্য গ্রন্থ। লেখক এ বইটিতে হাদিসের প্রায় শতাধিক গ্রন্থের পরিচয় তুলে ধরেছেন । পাশাপাশি গ্রন্থকারের জীবনী বর্ণনা করেছেন । লেখক এই বইটিকে ফার্সি ভাষায় রচনা করেন । হায়াতে ওয়ালি-এর লেখক স্বীয় গ্রন্থে উল্লেখ করেন যে, " দ্বাদশ শতাব্দি থেকে সালাফের স্মৃতিমূলক রচিত সমস্ত বই এটি থেকে উদ্ভূত হয়েছে ।''   গ্রন্থকার  বইটির লেখক হলেন হাদিস শাস্ত্রের বিজ্ঞ পণ্ডিত শাহ আবদুল আজিজ মুহাদ্দিস দেহলভি (১১ অক্টোবর ১৭৪৬ - ৫ জুন, ১৮২৪ খ্রিষ্টাব্দ ) । তিনি তার পিতার যোগ্য উত্তরসূরি ছিলেন । তার পিতাও ছিলেন সুপণ্ডিত ।  বিশেষজ্ঞ দার্শনিক আলিম,  উঁচু মর্যাদাসম্পন্ন মুহাদ্দিস । শাহ ওয়ালিউল্লাহ মুহাদ্দিস দেহলভি (রাহ) ।   অন্যান্য ভাষায় অনুবাদ  বিখ্যাত এই বইটি যুগে যুগে অনুবাদের মধ্য দিয়ে মুসলিম বিশ্বে এর স্বীয় পরিচয় বহন করে চলেছে । মূল রচনা ফার্সি থেকে বিভিন্ন ভাষায় এটি অনুবাদ হয়েছে ।  বিষয়শ্রেণী:ইসলাম বিষয়ক বই বিষয়শ্রেণী:হাদিস সংকলন
রিয়াদ সাহারা মল সৌদি আরবের রিয়াদের কিং ফাহদ কোয়ার্টারের একটি শপিং মল। এতে ১৮০টি Riyadh Sahara Mall , TEN Yellow Pages, The Emirates Network দোকান, সিনেমা হল, একটি শিশুদের খেলার মাঠ, নৈমিত্তিক খাবারের রেস্তোরাঁ, ফুড কোর্ট, ক্যাফেটেরিয়া, স্কাইলাইট, ফোয়ারা, বাগান ইত্যাদি রয়েছে।   তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:রিয়াদের ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:সৌদি আরবের বিপণিবতান বিষয়শ্রেণী:রিয়াদের দর্শনীয় স্থান বিষয়শ্রেণী:১৯৯৭-এ সৌদি আরবে প্রতিষ্ঠিত
মুহাম্মদ আল শানাউই (, ; জন্ম: ১৮ ডিসেম্বর ১৯৮৮) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে গোলরক্ষক হিসেবে খেলেন।  মিশরীয় ফুটবল ক্লাব আল হামুলের যুব পর্যায়ের হয়ে খেলার মাধ্যমে আল শানাউই ফুটবল জগতে প্রবেশ করেছেন এবং পরবর্তীকালে আল আহলির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, মিশরীয় ক্লাব আল আহলির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আল আহলির হয়ে তিনি মাত্র ১ ম্যাচে অংশগ্রহণ করেছেন। অতঃপর ২০০৯–১০ মৌসুমে তিনি তালা'ইয়া আল গাইশে যোগদান করেছেন। মাঝে তিনি ১ মৌসুমের জন্য ধারে হারাস আল হুদুদের হয়ে খেলেছেন। তালা'ইয়া আল গাইশে ৪ মৌসুম অতিবাহিত করার পর পেট্রোজেটের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮৫ ম্যাচে অংশগ্রহণ করেছেন। ২০১৬–১৭ মৌসুমে, তিনি পেট্রোজেট হতে পুনরায় আল আহলিতে যোগদান করেছেন।  তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ১টি আফ্রিকা কাপ অব নেশন্সে (২০১৯) অংশগ্রহণ করেছেন। দলগতভাবে, আল শানাউই এপর্যন্ত ১৩টি শিরোপা জয়লাভ করেছেন, যার সবগুলো আল আহলির হয়ে জয়লাভ করেছেন।  প্রারম্ভিক জীবন মুহাম্মদ আল শানাউই ১৯৮৮ সালের ১৮ই ডিসেম্বর তারিখে মিশরের আল হামুলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আল শানাউই জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।  ২০১৮ সালের ২৩শে মার্চ তারিখে, মাত্র ২৯ বছর ৩ মাস ৫ দিন বয়সে, ডান পায়ে ফুটবল খেলায় পারদর্শী আল শানাউই পর্তুগালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মিশরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করেছিলেন। ম্যাচটিতে মিশর ২–১ গোলের ব্যবধানে পরাজিত হয়েছিল। মিশরের হয়ে অভিষেকের বছরে আল শানাউই সর্বমোট ৯ ম্যাচে অংশগ্রহণ করেছেন।  আল শানাউই রাশিয়ায় অনুষ্ঠিত ২০১৮ ফিফা বিশ্বকাপের জন্য এক্তোর কুপেরের অধীনে ঘোষিত মিশর দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৫ই জুন তারিখে, তিনি উরুগুয়ে বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০১৮  ৯  ০ ২০১৯  ৯  ০ ২০২০  ২  ০ সর্বমোট  ২০  ০  তথ্যসূত্র  বহিঃসংযোগ              বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:ফুটবল গোলরক্ষক বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:মিশরের অলিম্পিক ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
স্তম্ভিত সময় () বেলজিয় পরাবাস্তববাদী চিত্রশিল্পী র‍্যনে মাগ্রিত আঙ্কিত চিত্রকর্ম। ১৯৩৮ সালে ক্যানভাসে অঙ্কিত পরাবাস্তব তৈলচিত্রটি ব্রিটিশ কবি এডওয়ার্ড জেমসের জন্য আঁকা হয়েছিল। বর্তমানে এটি শিকাগো আর্ট ইন্সটিটিউটের স্থায়ী সংগ্রহের অংশ। চিত্রকর্মটি সাধারণত আর্ট ইন্সটিটিউট জাদুঘরের নতুন আধুনিক শাখায় প্রদর্শিত হয়।   ইতিহাস  চিত্রকর্মটি পরাবাস্তব শিল্পের পৃষ্টপোষক ও মাগ্রিতের চিত্রকর্মের ভক্ত ব্রিটিশ কবি এডওয়ার্ড জেমসের জন্য অঙ্কিত অনেকগুলি চিত্রকর্মের অন্যতম। এটি ছিল জেমসের লন্ডনের বাসভবনের বলরুমের জন্য অঙ্কিত; জেমসকে বিতরণ করা রেনে মাগ্রিতের দ্বিতীয় চিত্রকর্ম। প্রথম চিত্রটি ছিল পুনরায় তৈরী হবে না () শিরোনামের জেমসের প্রতিকৃতি। ১৯৭০ সালে জেমস চিত্রটি শিকাগো আর্ট ইন্সটিটিউটে বিক্রি করেন।  চিত্রে লন্ডন মিডল্যান্ড ও স্কটিশ রেলওয়ের স্টেইনার ৫ শ্রেনীর ৪-৬-০ চাকার একটি লোকোমোটিভ ঘর গরম করার অগ্নি উনুন হতে পুরোদমে ধোঁয়া তুলে বের হয়ে আসতে দেখা যায়। অগ্নি উনুনের উপরের তাকে একটি দীর্ঘ আয়না স্থাপিত। এছাড়াও তাকের উপর মধ্যখানে একটি ঘড়ি ও দুইপাশে দুইটি মোমবাতি ধারক রাখা আছে। আয়নায় একটি বাতি ধারক ও ঘড়ি পৃষ্টের প্রতিবিম্ব পরেছে।   দৃষ্টিভঙ্গি  চিত্রটির শিরোনাম ইংরেজিতে আক্ষরিক অনুবাদ করলে অর্থ হয়- "একটি খঞ্জক বা ছুরি দিয়ে আঘাতপ্রাপ্ত চলমান সময়" ()। মাগ্রিত তার চিত্রের শিরোনামের আক্ষরিক অনুবাদে অসন্তুষ্ট ছিলেন। তিনি আশা করেছিলেন, জেমস চিত্রকর্মটি বলরুমে প্রবেশের সিঁড়ির গোড়ায় ঝুলিয়ে দেবেন যাতে চিত্রের ট্রেনটি আগত অতিথিবৃন্দকে বলরুমে যাওয়ার পথে "ছুরিকাঘাত" করতে পারে, এর পরিবর্তে জেমস চিত্রটি অগ্নিউনুনের উপরে স্থাপন করেছিলেন।  র‍্যনে মাগ্রিত এই চিত্রকর্মে একটি রহস্যময় বিষয়কে প্রাধান্য দিতে, অপর একটি রহস্যহীন সাধারণ বিষয়ের অবতারণা করেছিলেন। তার ভাষ্য অনুযায়ী:  "আমি একটি লোকোমোটিভের চিত্র আঁকার সিদ্ধান্ত নিয়েছি ... এটির রহস্যময়তার উদ্রেকের জন্য, রহস্যহীন অন্য একটি তাৎক্ষণিক পরিচিত চিত্র-একটি খাবারঘরের অগ্নিকুণ্ডের চিত্র—এতে যুক্ত হয়েছিল।"   তথ্যসূত্র   বিষয়শ্রেণী:র‍্যনে মাগ্রিতের চিত্রকর্ম বিষয়শ্রেণী:পরাবাস্তববাদী চিত্রকর্ম বিষয়শ্রেণী:১৯৩৮-এর চিত্রকর্ম বিষয়শ্রেণী:ক্যানভাসে তৈলচিত্র
লুসি ব্ল্যান্ড অ্যাংলিয়া রাস্কিন বিশ্ববিদ্যালয়ের সামাজিক ও সাংস্কৃতিক ইতিহাসের একজন ব্রিটিশ অধ্যাপক।  তার বেশিরভাগ কাজ ১৮৮০ থেকে ১৯৮০-এর দশকের মধ্যে ব্রিটিশ যৌনতা, নারীবাদ, লিঙ্গ সম্পর্ক এবং জাতি সম্পর্কের ইতিহাসকে কেন্দ্র করে।  তার বই 'ব্রিটেনের "ব্রাউন বেবিস" ২০১৯ সালের সামাজিক ও সাংস্কৃতিক ইতিহাসের সেরা বইয়ের জন্য সোশ্যাল হিস্ট্রি সোসাইটি পুরস্কার জিতেছে।   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ নারী ইতিহাসবিদ বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারীবাদী লেখক বিষয়শ্রেণী:রয়্যাল হিস্টোরিক্যাল সোসাইটির সভ্য
ধামালিয়া জমিদার বাড়ি বাংলাদেশ এর খুলনা জেলার ডুমুরিয়া উপজেলার ধামালিয়া নামক গ্রামে অবস্থিত এক ঐতিহাসিক জমিদার বাড়ি।  ইতিহাস কবে নাগাদ এবং কার দ্বারা এই জমিদার বংশ বা জমিদার বাড়ির সৃষ্টি হয়েছে তার কোনো সঠিক তথ্য জানা যায়নি। এই জমিদার বংশের নাতি বাংলাদেশ আওয়ামীলীগের সাবেক সংসদ সদস্য টিপু সুলতান। তিনি ১৯৫০ সালে এই জমিদার বাড়িতে অর্থাৎ নানার বাড়িতে জন্মগ্রহণ করেন।  অবকাঠামো  বর্তমান অবস্থা  তথ্যসূত্র  বিষয়শ্রেণী:খুলনা জেলার দর্শনীয় স্থান বিষয়শ্রেণী:খুলনা জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
বিগ বস তামিল ৪ ভারতীয় আপাতবাস্তব টেলিভিশন অনুষ্ঠান বিগ বসের তামিল সংস্করণের চতুর্থ মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২০ সালের ৪ঠা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২১ সালের ১৭ই জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার বিজয়ে সম্প্রচারিত হয়েছে। ভারতীয় অভিনেতা কমল হাসান পূর্ববর্তী মৌসুমের মতো এই মৌসুমেও উপস্থাপনা করেছেন।  ১৮ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা আরি অরুজুনন জয়লাভ করেছেন, অন্যদিকে বালাজী মুরুগাদোস প্রথম রানার-আপ হয়েছেন। এছাড়াও রিও রাজ, রম্যা পান্ডিয়ান এবং সোম শেকর ফাইনালে পৌঁছেছিলেন।  বিন্যাস বিগ বস তামিল মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা থাম্ব|ডান|220px|এই মৌসুমের বিজয়ী আরি অরুজুনন   স্থান  বাসিন্দা  পেশা      অবস্থা  ১  আরি অরুজুনন  অভিনেতা  দিন ১  দিন ১০৫   ২  বালাজী মুরুগাদোস  উদ্যোক্তা  দিন ১  দিন ১০৫   ৩  রিও রাজ  উপস্থাপক  দিন ১  দিন ১০৫   ৪  রম্যা পান্ডিয়ান  অভিনেত্রী  দিন ১  দিন ১০৫   ৫  সোম শেকর  মডেল  দিন ১  দিন ১০৫   ৬  গ্যাব্রিয়েলা চার্লটন  অভিনেত্রী  দিন ১  দিন ১০২   ৭  শিবানী নারায়ণন  অভিনেত্রী  দিন ১  দিন ৯৮   ৮  অজিধ খালিক  সঙ্গীতশিল্পী  দিন ১  দিন ৯১   ৯  অনিতা সমপথ  অভিনেত্রী  দিন ১  দিন ৮৪   ১০  অর্চনা চান্ধোকে  উপস্থাপক  দিন ১১  দিন ৭৭   ১১  অরনথঙ্গি নিশা  কৌতুকাভিনেত্রী  দিন ১  দিন ৭০   ১২  জিতান রমেশ  অভিনেতা  দিন ১  দিন ৬৯   ১৩  সনম শেট্টি  মডেল ও অভিনেত্রী  দিন ১  দিন ৬৩   ১৪  সোমযুক্তা শানমুগনাতন  মডেল ও অভিনেত্রী  দিন ১  দিন ৫৬   ১৫  সুচিত্রা রামদুরাই  সঙ্গীতশিল্পী  দিন ২৮  দিন ৪৯   ১৬  সুরেশ চক্রবর্তী  অভিনেতা  দিন ১  দিন ৩৫   ১৭  ভেলমুরুগন  সঙ্গীতশিল্পী  দিন ১  দিন ২৮   ১৮  রেখা হ্যারিস  অভিনেত্রী  দিন ১  দিন ১৪    তথ্যসূত্র  বহিঃসংযোগ     বিষয়শ্রেণী:বিগ বস তামিলের মৌসুম বিষয়শ্রেণী:২০২০-এ ভারতীয় টেলিভিশন মৌসুম বিষয়শ্রেণী:২০২১-এ ভারতীয় টেলিভিশন মৌসুম বিষয়শ্রেণী:স্টার বিজয়ের মৌলিক অনুষ্ঠান
পাকিস্তান বিমান বাহিনী একাডেমী হচ্ছে পাকিস্তান বিমান বাহিনীর কর্মকর্তাদের মৌলিক সামরিক (বিমান) প্রশিক্ষণ কেন্দ্র। ১৯১০ সালে রাজকীয় উড্ডয়ন বাহিনীর একটি স্টেশন (ঘাঁটি) তৈরি হয় রিসালপুরে এবং প্রথম বিশ্বযুদ্ধের সময়কাল থেকে এখানে বিমান বিষয়ক মৌলিক প্রশিক্ষণ চলে। দ্বিতীয় বিশ্বযুদ্ধ সময়কালীন মোট ছয় বছরে প্রায় ২,০০০ ভারতীয় তরুণ এই রিসালপুর বিমান বাহিনীর স্টেশন থেকে প্রশিক্ষণ নিয়েছিলো।  বিমান উড্ডয়ন সহ বিমান বাহিনীর ভবিষ্যৎ কর্মকর্তাদের সকল ধরনের বিমান সামরিক প্রশিক্ষণ চলে এই একাডেমীতে। ইতিহাস ১৯১০ সালে ব্রিটিশরা রাজকীয় উড্ডয়ন বাহিনী নামে একটি বাহিনী তৈরি করে আকাশপথে যুদ্ধ করার জন্য। তখনই তৎকালীন ব্রিটিশ ভারতের উত্তর-পশ্চিম সীমান্ত প্রদেশের রিসালপুরে তারা একটি ঘাঁটি তৈরি করে যার বড় একটি বিমানক্ষেত্র বানানো হয়। ১৯১৫ সালে নং ৩১ স্কোয়াড্রন নামের একটি বিমান বহর এখানে স্থাপিত হয়। ১৯২৮ সালে তৈরি করা হয় নং ১১ স্কোয়াড্রন, এবং ততদিনে রাজকীয় উড্ডয়ন বাহিনী রাজকীয় বিমান বাহিনী নামে পরিচিতি পেয়ে গেছে আর ভারতের এই বাহিনীকে রাজকীয় ভারতীয় বিমান বাহিনী নামে ডাকা শুরু হয়। বিমান বাহিনীর এই রিসালপুর স্টেশনের দুটি লড়াকু বিমান বহর ছিলো ১৯৪৭ সালে পর্যন্ত ব্রিটিশ ভারতের একটি ঐতিহাসিক স্থান; এছাড়াও স্থানটি অবিভক্ত ভারতে সামরিক বৈমানিক প্রশিক্ষণের জন্য সবচেয়ে বড়ো প্রশিক্ষণ কেন্দ্র ছিলো।  ১৯৪৭ সালে পাকিস্তান রাষ্ট্রের জন্ম হলে রাজকীয় পাকিস্তান বিমান বাহিনী তৈরির ডাক দেন মুহাম্মদ আলী জিন্নাহ যিনি পাকিস্তানের জনক হিসেবে পরিচিত। রিসালপুরের এই বিমান ঘাঁটিটি রাজকীয় পাকিস্তান বিমান বাহিনী ঘাঁটি রিসালপুর হিসেবে নতুন নাম পায়। এবং শীঘ্রই এই ঘাঁটির নাম দেওয়া হয় রাজকীয় পাকিস্তান বিমান বাহিনী উড্ডয়ন প্রশিক্ষণ বিদ্যালয়, প্রথম মুসলিম ভারতীয় এবং নব রাষ্ট্র পাকিস্তানের বৈমানিক হিসেবে এই কেন্দ্রে তৎকালীন স্কোয়াড্রন লিডার আসগর খান আসেন যিনি ১৯৬০-এর দশকে এয়ার মার্শাল হয়েছিলেন। তখন মাত্র ২৫০ জন বিমানসেনা, ২৩ জন উড্ডয়ন প্রশিক্ষণার্থী এবং ২০ জন দায়িত্বরত কর্মকর্তা ছিলেন এই কেন্দ্রে যাদের অধিকাংশই ছিলেন ইংরেজ।  ১৯৪৮ সালের ১৩ই এপ্রিল কেন্দ্রটিকে মহাবিদ্যালয় (কলেজ) ঘোষণা দেন মুহাম্মদ আলী জিন্নাহ এবং ১৯৬৭ সালের ২১ জানুয়ারী রাষ্ট্রপতি আইয়ুব খান মহাবিদ্যালয়টিকে 'একাডেমী' নামে পুনঃনামকরণ করেন।  চিত্রশালা  আরো দেখুন  প্রাক্তন রয়্যাল এয়ার ফোর্স স্টেশনের তালিকা  আর্মি বার্ন হল কলেজ  তথ্যসূত্র      বহিঃসংযোগ  পাকিস্তান বিমান বাহিনী ফ্যালকন  পাকিস্তান বিমান বাহিনী জাদুঘর পাকিস্তান বিমান বাহিনীর ইতিহাস  বিষয়শ্রেণী:পাকিস্তান বিষয়শ্রেণী:ভারতে দ্বিতীয় বিশ্বযুদ্ধের স্থান বিষয়শ্রেণী:পাকিস্তান বিমান বাহিনীর শিক্ষা এবং প্রশিক্ষণ বিষয়শ্রেণী:পাকিস্তানের সামরিক একাডেমি বিষয়শ্রেণী:নওশেরা জেলার বিশ্ববিদ্যালয় ও কলেজ
ভাঙ্গা (বিহার) () ভারতের বিহার রাজ্যের পশ্চিম চাম্পারান জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩৫ মিটার (৪৪২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ভাঙ্গা (বিহার) শহরের জনসংখ্যা হল ৯১,৩৮৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৩৮%। পুরুষদের মধ্যে সাক্ষরতার হার ৪৭% এবং নারীদের মধ্যে এই হার ২৮%। সারা ভারতের সাক্ষরতার হার ৫৯.৫%, তার চাইতে ভাঙ্গা (বিহার) এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
সুখদেও ভগত ছিলেন ঝাড়খণ্ড কংগ্রেসের সভাপতি ও লোহারদাগা জেলার লোহারদাগা আসনের প্রতিনিধিত্ব করা এমএলএ। তিনি ২০১৯ সালে বিজেপিতে যোগদান করেন এবং ২০১৯ সালের ঝাড়খণ্ড বিধানসভা নির্বাচনে কংগ্রেস প্রার্থী রামেশ্বর ওরাওনের কাছে হেরে যান।    কর্মজীবন  ২০১৫ সালের নির্বাচনে সুখদেও ভগত লোহারদাগা আসনে জয়ী হয়েছিলেন, বিজেপি-সমর্থিত অল ঝাড়খণ্ড স্টুডেন্টস ইউনিয়নের (এজেএসইউ) প্রার্থী নিরু ভগতকে পরাজিত করে।  তিনি মে ২০১৩ সালে ঝাড়খণ্ড কংগ্রেসের সভাপতি হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:ঝাড়খণ্ডের ভারতীয় জাতীয় কংগ্রেসের রাজনীতিবিদ বিষয়শ্রেণী:ঝাড়খণ্ড বিধানসভার সদস্য ২০১৪-২০১৯ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অষ্টাদশ লোকসভার সদস্য বিষয়শ্রেণী:ঝাড়খণ্ডের লোকসভা সদস্য
থাম্ব| ক্রেগ উইলিয়ামস, যার নির্বাচনের তারিখে ১০০ পাউন্ডের বাজি কেলেঙ্কারি শুরু হয়েছিল ২০২৪ যুক্তরাজ্যের সাধারণ নির্বাচনের প্রচারণার সময় রাজনৈতিক দলের সদস্য এবং পুলিশ অফিসারদের দ্বারা অবৈধ বাজি রাখা হয়েছিল বলে অভিযোগ করা হয়েছিল, যাদের মধ্যে কেউ কেউ হয়তো সেই সময়ে প্রধানমন্ত্রী ঋষি সুনাকের আগে সাধারণ নির্বাচনের তারিখ সম্পর্কে অভ্যন্তরীণ জ্ঞান পেয়েছিলেন। কখন এটি অনুষ্ঠিত হবে তা প্রকাশ্যে ঘোষণা করা হয়েছে।  দ্য গার্ডিয়ানের একটি প্রতিবেদনের মাধ্যমে অভিযোগের সূত্রপাত হয় যে রক্ষণশীল প্রার্থী এবং প্রধানমন্ত্রীর সংসদীয় প্রাইভেট সেক্রেটারি, ক্রেগ উইলিয়ামস, ১৯ মে ২০২৪-এ ১০০ পাউন্ডের বাজি রেখেছিলেন যে নির্বাচন জুলাইয়ে হবে, সুনাক জেনারেল ঘোষণা করার তিন দিন আগে। জনগণের কাছে নির্বাচন। জবাবে, জুয়া কমিশন নির্বাচনের দিন সম্পর্কিত কথিত বাজির অপরাধের তদন্ত শুরু করেছে। পরবর্তীতে, পুলিশ অফিসার, কনজারভেটিভ সদস্য, একজন লেবার সদস্য এবং একজন লিবারেল ডেমোক্র্যাট সদস্যকে জড়িত করে আরও অভিযোগ, বা রাজনৈতিক বাজির স্বীকারোক্তি করা হয়েছিল।   পটভূমি  ১২ জুন ২০২৪-এ, দ্য গার্ডিয়ান রিপোর্ট করেছে যে নির্বাচনে একজন রক্ষণশীল প্রার্থী এবং প্রধানমন্ত্রীর সংসদীয় প্রাইভেট সেক্রেটারি, ক্রেগ উইলিয়ামস, ১৯ মে মন্টগোমারিশায়ারের একটি শাখায় ল্যাডব্রোকসের সাথে জুলাইয়ের নির্বাচনের জন্য ১০০ পাউন্ড বাজি রেখেছিলেন।, তিন দিন আগে ২২ তারিখে ঋষি সুনক জনসাধারণের কাছে নির্বাচনের ঘোষণা দেন। তিনি বাজির জন্য ক্ষমা চেয়েছিলেন, এটিকে "বিচারের একটি বিশাল ত্রুটি" বলে অভিহিত করেছেন; উইলিয়ামস এবং সুনাক উভয়েই উত্তর দিতে অস্বীকার করেন যখন জিজ্ঞাসা করা হয়েছিল যে উইলিয়ামের ভিতরে তথ্য আছে কিনা।  তথ্যসূত্র   বিষয়শ্রেণী:শ্রমিক দল (যুক্তরাজ্য) এর কেলেঙ্কারি বিষয়শ্রেণী:রক্ষণশীল দল (যুক্তরাজ্য) এর কেলেঙ্কারি বিষয়শ্রেণী:উদার গণতন্ত্রী (যুক্তরাজ্য) এর ইতিহাস বিষয়শ্রেণী:যুক্তরাজ্যের রাজনৈতিক কেলেঙ্কারি
তোমিকো ইতুকা (নে ইয়ানো ; ; ২৪ মে ১৯০৮ – ২৯ ডিসেম্বর ২০২৪) একজন জাপানি অতিশতবর্ষী ছিলেন যিনি ২০২৪ সালের সেপ্টেম্বরে বিশ্বের সবচেয়ে বয়স্ক যাচাইকৃত জীবিত ব্যক্তি হিসাবে স্বীকৃত হন। তিনি দ্বিতীয় বিশ্বযুদ্ধের সময় তার পরিবারের টেক্সটাইল ব্যবসা পরিচালনা করেছিলেন এবং ১১৬ বছর ও ২২০ দিন বয়স পর্যন্ত বেঁচে ছিলেন।   প্রাথমিক জীবন  তোমিকো ইতুকা (নে ইয়ানো) জাপান সাম্রাজ্যের ওসাকাতে ২৩ মে ১৯০৮ সালে জন্মগ্রহণ করেন। তিনি একটি পোশাকের দোকান পরিচালনাকারী পরিবারের তিন সন্তানের একজন ছিলেন। তিনি যুদ্ধপূর্ব জাপানে আধুনিকীকরণ এবং সাম্রাজ্য সম্প্রসারণের দ্বারা চিহ্নিত একটি সময়কালে বেড়ে ওঠেন। তার উচ্চ বিদ্যালয়ের বছরগুলিতে, তিনি ভলিবলে অংশগ্রহণ করেছিলেন।   কর্মজীবন  ইতুকা একটি টেক্সটাইল কোম্পানির মালিক কেনজি ইতুকাকে বিয়ে করেছিলেন। দ্বিতীয় বিশ্বযুদ্ধের সময় তিনি জাপানে পারিবারিক ব্যবসা পরিচালনার দায়িত্ব নিয়েছিলেন যখন তার স্বামী জাপানের ঔপনিবেশিক শাসনের অধীনে কোরিয়ার একটি কারখানায় কাজ করতেন। জেরোন্টোলজি রিসার্চ গ্রুপের মতে, এই সময়কালে তিনি তার সন্তানদের লালন-পালন করার সময় ব্যবসায়িক ক্রিয়াকলাপ তদারকি করেছিলেন। যুদ্ধের পরে তিনি পারিবারিক ব্যবসাকে সমর্থন করতে থাকেন।   ব্যক্তিগত জীবন  ইতুকার চার সন্তান ছিল। ১৯৭৯ সালে তার স্বামী মারা যান। তার মৃত্যুর পর ইতুকা আশিয়া, হাইয়োগোতে স্থানান্তরিত হয়। তার পরবর্তী বছরগুলিতে তিনি একটি সক্রিয় জীবনধারা বজায় রেখেছিলেন। তার ৭০-এর দশকে তিনি মাউন্ট নিজো আরোহণ করেছিলেন ও মাউন্ট ওন্টাককে দুবার চড়েছিলেন। ২০০৮ সালে ১০০ বছর বয়সে ইতুকা সফলভাবে আশিয়া মাজারের প্রতিটি ধাপে কোনো সাহায্য ছাড়াই আরোহণ করেছিলেন। তিনি সাইগোকু কানন তীর্থযাত্রায় অংশগ্রহণ করেছিলেন, যা ছিল ৩৩টিরও বেশি মন্দিরের তীর্থযাত্রা। ইতুকা তার দীর্ঘায়ুকে কলা খাওয়া এবং একটি জাপানি দুগ্ধ-ভিত্তিক পানীয় ক্যাল্পিস পান করার গুন হিসেবে অভিহিত করেছেন।  ইতুকা ১১৬ বছর বয়সেও স্বাধীনভাবে চলাফেরা করতে সক্ষম হয়েছিলেন, কিন্তু তিনি প্রধানত একটি হুইলচেয়ার ব্যবহার করতেন। মারিয়া ব্রানিয়াসের মৃত্যুর পর ২০২৪ সালের সেপ্টেম্বরে তিনি গিনেস ওয়ার্ল্ড রেকর্ড দ্বারা সবচেয়ে বয়স্ক জীবিত ব্যক্তি হিসাবে স্বীকৃত হন। তিনি ২৯ ডিসেম্বর ২০২৪ সালে ১১৬ বছর ও ২২০ দিন বয়সে আশিয়ার একটি নার্সিং হোমে মারা যান। প্রতিবেদনে তার মৃত্যুকে বার্ধক্যজনিত জটিলতার জন্য দায়ী করা হয়েছে। তার মৃত্যুর পর ব্রাজিলের ১১৬ বছর বয়সী ইনাহ ক্যানাবারো লুকাস বিশ্বের সবচেয়ে বয়স্ক জীবিত ব্যক্তি এবং ১৯০৮ সালে জন্মগ্রহণকারী সর্বশেষ জীবিত ব্যক্তি হয়ে ওঠেন।   তথ্যসূত্র   বিষয়শ্রেণী:অতিশতবর্ষী নারী বিষয়শ্রেণী:২১শ শতাব্দীর জাপানি নারী বিষয়শ্রেণী:২১শ শতাব্দীর জাপানি ব্যক্তি বিষয়শ্রেণী:২০২৪-এ মৃত্যু বিষয়শ্রেণী:১৯০৮-এ জন্ম